ముంబై: బాలీవుడ్ వెటరన్ నటుడు రిషీకపూర్ పాకిస్తాన్ భజన చేశారు. పాక్ ఆక్రమిత కశ్మీర్ పీవోకే పాకిస్తాన్లో అంతర్భాగమేనని అన్నారు. ఈ మేరకు ట్విట్టర్లో వివాదాస్పద వ్యాఖ్యలకు ఆయన తెరతీశారు. పాక్ ఆక్రమిత కశ్మీర్ను ఆ దేశానికే అప్పగించాలని ట్విట్టర్లో సంచలన వ్యాఖ్యలు చేశారు. జమ్మూకశ్మీర్ను భారత్ తమ ఆధీనంలో ఉంచుకుని పీవోకేను పాకిస్తాన్కు అప్పగించాలని కోరారు. తనకిప్పుడు 65 ఏళ్లని, తాను చనిపోయేవరకైనా పాకిస్తాన్ వెళతానో లేదోనని ఆవేదన వ్యక్తం చేశారు. కనీసం తమ పిల్లలకైనా పాక్లో తమ మూలాలు తెలుస్తాయో లేదోనని అన్నారు.కశ్మీర్కు స్వాతంత్ర్యం కల్పించాలంటూ నేషనల్ కాన్ఫరెన్స్ పార్టీ అధినేత ఫరూక్ అబ్దుల్లా చేసిన వ్యాఖ్యలకు రిషీకపూర్ ఊతమిచ్చారు. పీవోకే పాకిస్తాన్లో అంతర్భాగమేనని చెప్పారు. ఫరూక్ అబ్దుల్లాకు తన మద్దతు ప్రకటిస్తున్నట్లు ఆయన వెల్లడించారు. పీవోకే అంశం విషయంలో భారత ప్రభుత్వం కూడా తమ వైఖరి ప్రకటించి సమస్యకు తెర దించాలని రిషీకపూర్ కోరారు. ట్విట్టర్ వేదికగా రిషీకపూర్ చేసిన వ్యాఖ్యలు రాజకీయ దుమారం సృష్టిస్తున్నాయి. ఇప్పటికే కశ్మీర్ విషయంలో రగులుతున్న రచ్చకు ఆయన మరోసారి ఆజ్యం పోస్తున్నారంటూ కమలనాథులు మండిపడుతున్నారు.మరోవైపు పాక్ ఆక్రమిత కశ్మీర్లో పాకిస్తాన్కు వ్యతిరేకంగా కొద్ది రోజుల నుంచి ఉద్యమాలు జరుగుతున్నాయి. అక్కడి ప్రజలు పాక్ ప్రభుత్వంపై నిరసన వ్యక్తం చేస్తున్నారు. పాక్ ప్రభుత్వం తమను పట్టించుకోవడం లేదంటూ ఆగ్రహం వ్యక్తం చేస్తున్నారు. పాక్ కబంధ హస్తాల నుంచి తమకు విముక్తి కల్పించాలంటూ ఉద్యమిస్తున్నారు. ఈ తరుణంలో రిషీకపూర్ చేసిన వ్యాఖ్యలు ప్రాధాన్యం సంతరించుకున్నాయి.
mumbai: balivud veteran natudu risheekapur pakistan bhajana chesaru. pak aakramita kashmir peevoke paakistaanlo antarbhagamenani annaru. ee meraku twitterlo vivaadaaspada vyaakhyalaku aayana terateesaaru. pak aakramita kashmeernu aa deshanike appaginchaalani twitterlo sanchalana vyaakhyalu chesaru. jammookashmeernu bharat tama aadheenamlo unchukuni peevokenu paakistaanku appaginchaalani koraru. tanakippudu 65 ellani, taanu chanipoyevarakaina pakistan velataano ledonani aavedana vyaktam chesaru. kaneesam tama pillalakaina paaklo tama moolaalu telustayo ledonani annaru.kashmeerku swaatantryam kalpinchaalantuu neshanal conferens party adhinetha faruk abdulla chesina vyaakhyalaku risheekapur ootamicchaaru. peevoke paakistaanlo antarbhagamenani cheppaaru. faruk abdullaaku tana maddatu prakatistunnatlu aayana velladinchaaru. peevoke amsam vishayamlo bhaarata prabhutvam kuudaa tama vaikhari prakatinchi samasyaku tera dinchaalani risheekapur koraru. twitter vedikagaa risheekapur chesina vyaakhyalu rajakeeya dumaram srushtistunnaayi. ippatike kashmir vishayamlo ragulutunna rachchaku aayana marosari aajyam postunnarantu kamalanaadhulu mandipadutunnaaru.marovaipu pak aakramita kashmeerlo paakistaanku vyatirekamgaa koddi rojula nunchi udyamaalu jarugutunnaayi. akkadi prajalu pak prabhutvampai nirasana vyaktam chestunnaru. pak prabhutvam tamanu pattinchukovadam ledantu aagraham vyaktam chestunnaru. pak kabandha hastala nunchi tamaku vimukti kalpinchaalantuu udyamistunnaru. ee tarunamlo risheekapur chesina vyaakhyalu praadhaanyam santarinchukunnaayi.